Hrvatska tenisačica Jana Fett (WTA – 100.) probila se u glavni ždrijeb WTA turnira u Linzu, gdje je u ponedjeljak u posljednjem kvalifikacijskom kolu svladala Amerikanku Sachiju Vickery (WTA – 112.) sa 6-1, 6-1.

Osim Vickery, Fett je na putu do glavnog turnira prvo pobijedila Mađaricu Dalmu Galfi (WTA – 149.) sa 6-3, 6-3, a potom i Zadranku Bernardu Peru (WTA – 134.), koja igra pod američkom zastavom, sa 0-6, 6-4, 6-2.

Fett će u prvom kolu glavnog turnira igrati protiv Čehinje Denise Allertove (WTA – 104.) s kojom se do sada jednom sastala, ove godine u 1. kolu turnira u Taškentu na tvrdoj podlozi, gdje je češka tenisačica bila bolja u tri seta.

Uspije li 20-godišnja Vrbovčanka svladati Allertovu u 2. kolu bi igrala protiv bolje iz dvoboja Amerikanke Madison Brengle (WTA – 83.) i 2. nositeljice, Čehinje Barbore Strycove (WTA – 26.).

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: hina/mh